এন আৰ চিৰ চূড়ান্ত খচৰা প্ৰকাশ পোৱাৰ পিছত এতিয়া নাগৰিকত্ব বিধেয়ক সন্দৰ্ভত সোণোৱাল চৰকাৰৰ স্থিতি স্পষ্ট কৰিবলৈ দাবী জনাইছে প্ৰাক্তন মুখ্য মন্ত্ৰী তৰুণ গগৈয়ে।
'মুখ্য মন্ত্ৰী সৰ্বানন্দ সোণোৱালে ৩০ জুলাইৰ পাছত নাগৰিকত্ব (সংশোধনী) বিধেয়কৰ বিষয়ে মত প্ৰকাশ কৰিম বুলি কৈছিল। এতিয়া অসম চৰকাৰে স্থিতি স্পষ্ট কৰিব লাগে,' ৩০ জুলাই পাৰ হ'ল কিন্তু এতিয়ালৈকে মত প্ৰকাশৰ পৰা বিৰত থকাৰ কথা সোঁৱৰাই সোণোৱালক প্ৰত্যাহ্বান গগৈৰ।
উল্লেখযোগ্য যে অসমৰ বিজেপি দল আৰু চৰকাৰে এন আৰ চিৰ চূড়ান্ত খচৰা প্ৰকাশ পোৱাৰ পিছত অসমত প্ৰবল বিৰোধিতাৰ সন্মুখীন হোৱা বিধেয়কখন সন্দৰ্ভত স্থিতি ৰাজহুৱা কৰাৰ আশ্বাস দিছিল।
অসমৰ দুই চুবুৰীয়া ৰাজ্য মেঘালয় আৰু নাগালেণ্ডৰ কেবিনেটৰ লগতে বিহাৰৰ মুখ্য মন্ত্ৰী নীতীশ কুমাৰেও ইতিমধ্যেই বিধেয়কখনৰ বিৰোধিতা কৰিছে।
তাৎপৰ্য্যপূৰ্ণভাৱে বিধেয়ক বিৰোধিতা কৰা আটাইকেইখন ৰাজ্যতে বিজেপি মিত্ৰজোঁটৰ চৰকাৰ চলি আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
